SL Uradni list Evropske unije L 29/13

IZVEDBENA UREDBA KOMISIJE (EU) št. 79/2012

z dne 31. januarja 2012

o določitvi podrobnih pravil za izvajanje nekaterih določb Uredbe Sveta (EU) št. 904/2010 o upravnem sodelovanju in boju proti goljufijam na področju davka na dodano vrednost

(prenovitev)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (EU) št. 904/2010 z dne 7. oktobra 2010 o upravnem sodelovanju in boju proti goljufijam na področju davka na dodano vrednost (1) in zlasti členov 14, 32, 48, 49 in člena 51(1) Uredbe,

ob upoštevanju naslednjega:

(1) Za izboljšanje in dopolnitev instrumentov za boj proti goljufijam je bila Uredba Sveta (ES) št. 1798/2003 z dne 7. oktobra 2003 o upravnem sodelovanju na področju davka na dodano vrednost in razveljavitvi Uredbe (EGS) št. 218/92 (2) prenovljena in razveljavljena z Uredbo (EU) št. 904/2010. Pravila iz Uredbe (EU) št. 904/2010 se morajo odražati na ravni ukrepov o izvajanju Uredbe (EU) št. 904/2010.

(2) Uredba Komisije (ES) št. 1925/2004 z dne 29. oktobra 2004 o določitvi podrobnih pravil za izvajanje nekaterih določb Uredbe Sveta (ES) št. 1798/2003 o upravnem sodelovanju na področju davka na dodano vrednost (3) je bila precej spremenjena. Ker se bodo po sprejetju Uredbe (EU) št. 904/2010 sprejele nadaljnje spremembe ter da se ustvari enoten sklop pravil o izmenjavi informacij, je treba navedeno uredbo prenoviti zaradi jasnosti skupaj z Uredbo Komisije (ES) št. 1174/2009 z dne 30. novembra 2009 o pravilih za izvajanje členov 34a in 37 Uredbe Sveta (ES) št. 1798/2003 v zvezi z vračilom davka na dodano vrednost v skladu z Direktivo Sveta 2008/9/ES (4).

(3) Za olajšanje izmenjave informacij med državami članicami je treba določiti točne kategorije informacij za izmenjavo brez predhodnega zahtevka, pogostnost izmenjav informacij in praktične ureditve. Če se države članice nameravajo vzdržati takšne izmenjave, morajo o tem obvestiti Komisijo v skladu s členom 14(1) Uredbe (EU) št. 904/2010.

(4) V skladu s členom 51 Uredbe (EU) št. 904/2010 si davčni organi med seboj sporočajo informacije po elektronski poti, kolikor je to mogoče. Posledično je treba določiti praktične ureditve in tehnične podrobnosti.

(5) Določiti je treba praktične ureditve za zagotavljanje informacij v zvezi s pravili izdaje računov, stopnjami davka na dodano vrednost (DDV), ki se uporabljajo v posebnih shemah za davčne zavezance brez sedeža, ter dodatnih elektronsko kodiranih informacij iz člena 9(2) Direktive Sveta 2008/9/ES z dne 12. februarja 2008 o podrobnih pravilih za vračilo davka na dodano vrednost, opredeljenih v Direktivi 2006/112/ES, davčnim zavezancem, ki nimajo sedeža v državi članici vračila, ampak v drugi državi članici (5).

(6) Za zagotovitev, da lahko države članice učinkovito uporabljajo možnosti za zahtevanje informacij, ki jih določajo nekatere določbe Direktive 2008/9/ES, je treba v skladu z Uredbo (EU) št. 904/2010 opredeliti ustrezne usklajene oznake, ki se bodo uporabljale pri izmenjavi zadevnih informacij, vključno z načini izmenjave.

(7) Člen 9(2) Direktive 2008/9/ES določa, da lahko država članica vračila od vlagatelja zahteva, da pošlje dodatne elektronsko kodirane podatke, ki dopolnjujejo oznake iz člena 9(1) Direktive 2008/9/ES, če je to potrebno zaradi omejitev pravice do odbitka vstopnega davka v skladu z Direktivo Sveta 2006/112/ES z dne 28. novembra 2006 o skupnem sistemu davka na dodano vrednost (6) ali za izvajanje ustreznega odstopanja, ki je bilo odobreno državi članici vračila v skladu s členom 395 ali 396 navedene direktive.

(8) V skladu s členom 48(2) Uredbe (EU) št. 904/2010 pristojni organi vsake države članice vračila v elektronski obliki sporočijo pristojnim organom drugih držav članic vse podatke, ki jih ti zahtevajo na podlagi člena 9(2) Direktive 2008/9/ES.

(9) Zato je treba določiti tehnične podrobnosti za prenos dodatnih podatkov, ki jih zahtevajo države članice v skladu s členom 9(2) Direktive 2008/9/ES. Opredeliti je treba zlasti oznake, ki se uporabljajo za prenos teh podatkov. Oznake iz Priloge III k tej uredbi je pripravil Stalni odbor za upravno sodelovanje (SCAC) na podlagi podatkov, ki jih je prejel od držav članic zaradi uporabe člena 9(2) Direktive 2008/9/ES.

(10) V skladu s členom 11 Direktive 2008/9/ES se od vlagateljev lahko zahteva, da predložijo opis svoje poslovne dejavnosti z usklajenimi oznakami. Pri tem je treba uporabiti splošno uporabljane oznake iz člena 2(1)(d) Uredbe (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 ter nekaterih uredb ES o posebnih statističnih področjih (7).

(11) Člen 25 Uredbe (EU) št. 904/2010 določa, da zaprošeni organ na zahtevo organa prosilca obvesti naslovnika o vseh instrumentih in odločbah, ki so jih izdali upravni organi in se nanašajo na uporabo zakonodaje o DDV v državi članici, v kateri ima sedež organ prosilec.

(12) Kadar država članica vračila zaradi varovanja podatkov zaprosi državo članico, v kateri ima vlagatelj svoj sedež, naj vlagatelja obvesti o njenih odločbah in instrumentih, namenjenih uporabi Direktive 2008/9/ES, bi moralo biti mogoče tako obvestilo poslati po skupnem komunikacijskem omrežju/skupnem sistemskem vmesniku (CCN/CSI) iz člena 2(1)(q) Uredbe (EU) št. 904/2010.

(13) Določiti je treba izvedbena pravila, med drugim za člen 48 Uredbe (EU) št. 904/2010, glede uvedbe upravnega sodelovanja in izmenjave informacij v zvezi s pravili o kraju opravljanja storitev, posebnih ureditvah in postopku za vračilo davka na dodano vrednost.

(14) Nazadnje je treba izdelati seznam statističnih podatkov, potrebnih za oceno Uredbe (EU) št. 904/2010.

(15) Ukrepi iz te odločbe so v skladu z mnenjem Stalnega odbora za upravno sodelovanje –

SPREJELA NASLEDNJO UREDBO:

Člen 1

Predmet

Ta uredba določa podrobna pravila za izvajanje členov 14, 32, 48, 49 in člena 51(1) Uredbe (EU) št. 904/2010.

Člen 2

Kategorije izmenjave informacij brez predhodnega zahtevka

Kategorije informacij, ki so predmet avtomatične izmenjave v skladu s členom 13 Uredbe (EU) št. 904/2010, so naslednje:

1. informacije o davčnih zavezancih brez sedeža;

2. informacije o novih prevoznih sredstvih.

Člen 3

Podkategorije izmenjave informacij brez predhodnega zahtevka

1. Glede davčnih zavezancev brez sedeža avtomatična izmenjava informacij zadeva:

(a) informacije o dodelitvi identifikacijskih številk DDV davčnim zavezancem s sedežem v drugi državi članici;

(b) informacije o vračilu DDV davčnim zavezancem brez sedeža v državi članici vračila, ampak s sedežem v drugi državi članici, na podlagi Direktive 2008/9/ES.

2. Glede novih prevoznih sredstev avtomatična izmenjava informacij zadeva:

(a) informacije o izvzetju v skladu s členom 138(2)(a) Direktive 2006/112/ES dobav novih prevoznih sredstev, kakor so opredeljene v členu 2(2)(a) in (b) navedene direktive, ki jih izvedejo osebe, ki veljajo za davčne zavezance v skladu s členom 9(2) navedene direktive ter so identificirane za namene DDV;

(b) informacije o izvzetju v skladu s členom 138(2)(a) Direktive 2006/112/ES dobav novih ladij in letal, kakor so opredeljene v členu 2(2)(a) in (b) navedene direktive, ki jih izvedejo davčni zavezanci, identificirani za namene DDV, razen tistih iz točke (a), osebam, ki niso identificirane za namene DDV;

(c) informacije o izvzetju v skladu s členom 138(2)(a) Direktive 2006/112/ES dobav novih motoriziranih kopenskih vozil, kakor so opredeljene v členu 2(2)(a) in (b) navedene direktive, ki jih izvedejo davčni zavezanci, opredeljeni za namene DDV, razen tistih iz točke (a), osebam, ki niso opredeljene za namene DDV.

Člen 4

Uradno obvestilo o vzdržanju od udeležbe pri izmenjavi informacij brez predhodnega zahtevka

Do 20. maja 2012 vsaka država članica pisno obvesti Komisijo o svoji odločitvi, ki jo sprejme v skladu z drugim pododstavkom člena 14(1) Uredbe (EU) št. 904/2010, ali se namerava vzdržati sodelovanja pri avtomatični izmenjavi ene ali več kategorij ali podkategorij informacij, navedenih v členih 2 in 3navedene uredbe. Komisija drugim državam članicam sporoči kategorije, pri katerih se je država članica vzdržala.

Člen 5

Pogostost prenosa informacij

Če se uporablja sistem avtomatične izmenjave, se informacije, ki zadevajo kategorije ali podkategorije, navedene posamično v členih 2 in 3, pošljejo takoj, ko so na voljo, v vsakem primeru pa v treh mesecih po koncu koledarskega četrtletja, v katerem so bile informacije dane na voljo.

Člen 6

Prenos informacij

1. Informacije, ki se sporočajo na podlagi Uredbe (EU) št. 904/2010, se, kolikor je mogoče, prenašajo samo po elektronskih sredstvih prek omrežja CCN/CSI, razen:

(a) zahtevka za uradno obvestilo, navedenega v členu 25 Uredbe (EU) št. 904/2010, in akta ali odločbe, za katera se zahteva uradno obvestilo;

(b) izvirnih dokumentov, posredovanih na podlagi člena 9 Uredbe (EU) št. 904/2010.

2. Pristojni organi držav članic se lahko odločijo, da sporočijo informacije, navedene v točkah (a) in (b) odstavka 1 po elektronski poti.

Člen 7

Informacije za davčne zavezance

1. Države članice zagotovijo podrobnosti o izdaji računov v Prilogi I te uredbe v skladu s členom 32 Uredbe (EU) št. 904/2010 prek spletnega portala, ki ga vzpostavi Komisija.

2. Komisija spletni portal iz odstavka 1 da na voljo tistim državam članicam, ki se odločijo za objavo dodatnih informacij:

(a) informacij o shranjevanju računov iz Priloge II:

(b) dodatnih elektronsko kodiranih informacij, ki jih zahtevajo države članice v skladu s členom 9(2) Direktive 2008/9/ES;

(c) do 31. decembra 2014 standardno davčno stopnjo iz drugega odstavka člena 42 Uredbe (EU) št. 904/2010;

(d) od 1. januarja 2015 davčno stopnjo, ki se uporablja za opravljene telekomunikacijske storitve in radiofuzijske storitve ter elektronsko opravljene storitve iz drugega odstavka člena 47 Uredbe (EU) št. 904/2010.

Člen 8

Informacije, ki se izmenjajo v okviru vračila DDV

Kadar država članica vračila drugo državo članico obvesti, da potrebuje dodatne elektronsko kodirane podatke, kot določa člen 9(2) Direktive 2008/9/ES, se za prenos teh podatkov uporabljajo oznake iz Priloge III k tej uredbi.

Člen 9

Opis poslovnih dejavnosti, izmenjanih v okviru vračila DDV

Kadar država članica vračila potrebuje opis vlagateljeve poslovne dejavnosti, kot določa člen 11 Direktive 2008/9/ES, se podatki o tem posredujejo na ravni 4 oznak iz klasifikacije NACE Rev. 2, kot določa člen 2(1)(d) Uredbe (ES) 1893/2006.

Člen 10

Obvestilo o instrumentih in sklepih v zvezi s vračilom DDV

Kadar država članica vračila zaprosi državo članico, v kateri ima naslovnik svoj sedež, da naslovnika obvesti o sklepih in instrumentih v zvezi z vračilom na podlagi Direktive 2008/9/ES, se ta zahteva za obvestilo lahko pošlje po omrežju CCN/CSI iz člena 2(1)(q)Uredbe (EU) št. 904/2010.

Člen 11

Statistični podatki

Seznam statističnih podatkov, naveden v členu 49(3) Uredbe (EU) št. 904/2010, je določen v Prilogi IV.

Vsaka država članica pred 30. aprilom vsakega leta in po elektronski poti sporoči Komisiji statistične podatke iz prvega odstavka z uporabo vzorca, določenega v Prilogi IV.

Člen 12

Sporočanje nacionalnih predpisov

Države članice sporočijo Komisiji besedilo vseh predpisov nacionalne zakonodaje, sprejetih na področju, ki ga zajema ta uredba.

Komisija o teh ukrepih obvesti druge države članice.

Člen 13

Razveljavitev

Uredbi (ES) št. 1925/2004 in (ES) št. 1174/2009 se razveljavita.

Sklicevanja na razveljavljeni uredbi se štejejo za sklicevanja na to uredbo in berejo v skladu s primerjalno tabelo v Prilogi VI.

Člen 14

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 31. januarja 2012 Za Komisijo Predsednik José Manuel BARROSO

(1) UL L 268, 12.10.2010, str. 1.

(2) UL L 264, 15.10.2003, str. 1.

(3) UL L 331, 5.11.2004, str. 13.

(4) UL L 314, 1.12.2009, str. 50.

(5) UL L 44, 20.2.2008, str. 23.

(6) UL L 347, 11.12.2006, str. 1.

(7) UL L 393, 30.12.2006, str. 1.

PRILOGA I Podrobnosti o izdaji računov v skladu s členom 32 Uredbe (EU) št. 904/2010 1. Izdajanje računov Člen 221(1) Direktive 2006/112/ES – možnost za zahtevo izdaje računov Q1. V katerih okoliščinah se zahtevajo računi? Q2. Če se zahtevajo – ali se zahteva poenostavljen ali popoln račun? Člen 221(2) Direktive 2006/112/ES – možnost za račune za izvzete finančne in zavarovalniške storitve Q3. Ali se zahteva račun za izvzete finančne in zavarovalniške storitve? Q4. Če je odgovor da, ali se zahteva poenostavljen ali popoln račun? Člen 221(3) Direktive 2006/112/ES – možnost, da se ne zahteva račun za izvzete opravljene storitve Q5. Za katere izvzete dobave ali opravljene storitve, če sploh, se račun ne zahteva? 2. Čas izdaje računa Člen 222 Direktive 2006/112/ES – možnost za določitev rokov za izdajo računov. Q6. Ali obstaja rok za izdajo računov, razen roka za izvedbo storitev znotraj Skupnosti ali čezmejno, za katere velja obrnjena obveznost? Q7. Če je odgovor da, do kdaj je treba izdati račun? 3. Skupni računi Člen 223 Direktive 2006/112/ES – časovno obdobje za izdajo skupnih računov Q8. Ali se lahko skupni računi izdajo za opravljene storitve, ki postanejo obdavčljive, v obdobju več kot enega koledarskega meseca? To izključuje izvedbo storitev znotraj Skupnosti in čezmejno, za katere velja obrnjena obveznost. Q9. Če je odgovor da, kako dolgo je časovno obdobje? 4. Samofakturirani računi Člen 224 Direktive 2006/112/ES – možnost za samofakturirane račune, ki se izdajo v imenu ali za račun davčnega zavezanca Q10. Ali obstaja zahteva za izdajo samofakturiranih računov v imenu ali za račun davčnega zavezanca, ki dobavi blago ali opravi storitev? 5. Zunanje fakturiranje za tretje osebe zunaj EU Člen 225 Direktive 2006/112/ES – možnost, da se naloži pogoje tretjim osebam, ki niso iz EU in ki izdajajo račune v imenu izvajalcev EU. Q11. Ali so naloženi pogoji za zunanje izdajanje računov za tretje osebe s sedežem zunaj EU? Q12. Če je odgovor da, kateri pogoji so naloženi? 6. Vsebina računov Člen 227 Direktive 2006/112/ES – zahteva za navedbo identifikacijske številke DDV stranke Q13. Se zahteva navedba identifikacijske številke DDV na računu, razen za dobave znotraj Skupnosti ali dobave z obrnjeno obveznostjo? Q14. Če je odgovor da, v kakšnih okoliščinah se zahteva navedba identifikacijske številke DDV stranke na računu? Člen 230 Direktive 2006/112/ES – valuta na računu DDV Q15. Ali se zahteva uradno obvestilo, kadar se znesek DDV pretvori v nacionalno valuto z uporabo menjalnega tečaja Evropske centralne banke? Člen 239 Direktive 2006/112/ES – uporaba davčne referenčne številke Q16. Ali se identifikacijska številka DDV izda, če dobavitelj ali stranka ne opravi nakupa znotraj Skupnosti, prodaje na daljavo ali dobave znotraj Skupnosti? Člen 240 Direktive 2006/112/ES – uporaba identifikacijske številke DDV in davčne referenčne številke Q17. Kadar se izdata obe številki – identifikacijska številka DDV in davčna referenčna številka – v katerih okoliščinah je treba eno izmed njiju ali obe navesti na računu? 7. Računi na papirju in elektronski računi Člen 235 Direktive 2006/112/ES – elektronski računi, izdani zunaj EU Q18. Ali obstajajo pogoji za elektronske račune, izdane s strani tretje države? Q19. Če je odgovor da, kateri so ti pogoji? 8. Poenostavljeni računi Člen 238 Direktive 2006/112/ES – uporaba poenostavljenih računov Q20. V katerih okoliščinah so dovoljeni poenostavljeni računi? Člen 226b Direktive 2006/112/ES – podrobnosti, ki se zahtevajo na poenostavljenem računu Q21. Katere podrobnosti se zahtevajo na poenostavljenem računu?

PRILOGA II Informacije o hranjenju računov, ki jih lahko države članice predložijo prek spletnega portala Člen 245 Direktive 2006/112/ES – kraj hrambe Q1. Če je kraj hrambe zunaj države članice, ali je potrebno uradno obvestilo o kraju hrambe? Q2. Če je odgovor da, kako se to uradno obvestilo izvede? Q3. Ali je račune v papirni obliki mogoče hraniti zunaj države članice? Člen 247(1) Direktive 2006/112/ES – obdobje hrambe Q4. Kakšna so obdobja hrambe za račune? Člen 247(2) Direktive 2006/112/ES – oblika hrambe Q5. Ali je račune v papirni obliki mogoče hraniti v elektronski obliki? Q6. Ali se lahko elektronski računi hranijo v papirni obliki? Q7. Ali je treba podatke, ki jamčijo pristnost izvora in celovitost vsebine elektronsko shranjenih računov, hraniti v primerih, kadar se uporabljajo e-podpisi ali EDI? Člen 247(3) Direktive 2006/112/ES – shranjevanje v tretji državi Q8. Je račune mogoče hraniti v tretji državi? Q9. Če je odgovor da, ali za to obstajajo pogoji?

PRILOGA III Oznake, ki se uporabljajo pri prenosu podatkov na podlagi člena 48(2) Uredbe (EU) št. 904/2010 Oznaka 1. Gorivo 1.1 Gorivo za vozila z maso nad 3 500 kg, razen vozil za komercialni potniški prevoz 1.1.1 Bencin 1.1.2 Dizel 1.1.3 Utekočinjeni naftni plin 1.1.4 Zemeljski plin 1.1.5 Biogorivo 1.2 Gorivo za vozila z maso nižjo od ali enako 3 500 kg, razen vozil za komercialni potniški prevoz 1.2.1 Bencin 1.2.2 Dizel 1.2.3 Utekočinjeni naftni plin 1.2.4 Zemeljski plin 1.2.5 Biogorivo 1.2.6 Osebna vozila 1.2.7 Tovorna vozila 1.3 Gorivo za vozila za komercialni potniški prevoz 1.3.1 Bencin 1.3.2 Dizel 1.3.3 Utekočinjeni naftni plin 1.3.4 Zemeljski plin 1.3.5 Biogorivo 1.4 Posebno gorivo za testna vozila 1.5 Naftni proizvodi, ki se uporabljajo kot maziva za vozila ali motorje 1.6 Gorivo, kupljeno za ponovno prodajo 1.7 Gorivo za tovorna vozila 1.8 Gorivo za osebna in večnamenska vozila 1.8.1 Uporaba samo za poslovne namene 1.8.2 Uporaba delno za komercialni potniški prevoz, avtošole ali najem vozil 1.8.3 Uporaba delno za druge namene kot iz oznake 1.8.2 1.9 Gorivo za motocikle, bivalna vozila in plovila za rekreacijo ali šport ter zrakoplove z maso pod 1 550 kg 1.9.1 Uporaba za komercialni potniški prevoz, avtošole ali najem vozil 1.9.2 Uporaba za poslovne namene 1.10 Gorivo za stroje in kmetijske traktorje 1.10.1 Bencin 1.10.2 Dizel 1.10.3 Utekočinjeni naftni plin 1.10.4 Zemeljski plin 1.10.5 Biogorivo 1.11 Gorivo za potniška vozila z manj kot 9 sedeži ali najeto vozilo 1.11.1 Bencin 1.11.2 Dizel 1.11.3 Utekočinjeni naftni plin 1.11.4 Zemeljski plin 1.11.5 Biogorivo 1.12 Gorivo za potniška vozila, razen tistih iz oznak 1.8 in 1.9 1.13 Gorivo za vozila brez omejitev pravice do odbitka 1.14 Gorivo za vozila z omejitvami pravice do odbitka Oznaka 2. Najem prevoznega sredstva 2.1 Najem vozil z maso nad 3 500 kg, razen vozil za komercialni potniški prevoz 2.2 Najem vozil z maso nižjo od ali enako 3 500 kg, razen vozil za komercialni potniški prevoz 2.2.1 Za neprekinjeno obdobje nad 6 mesecev 2.2.2 Za neprekinjeno obdobje za ali do 6 mesecev 2.2.3 Osebna vozila 2.2.4 Tovorna vozila 2.3 Najem vozil za komercialni potniški prevoz 2.3.1 Za neprekinjeno obdobje nad 6 mesecev 2.3.2 Za neprekinjeno obdobje za ali do 6 mesecev 2.4 Najem tovornega vozila 2.5 Najem osebnih in večnamenskih vozil 2.5.1 Uporaba samo za poslovne namene 2.5.2 Uporaba delno za komercialni potniški prevoz ali avtošole 2.5.3 Uporaba delno za druge namene kot iz oznake 2.5.2 2.6 Gorivo za motocikle, bivalna vozila in plovila za rekreacijo ali šport ter zrakoplove z maso pod 1 550 kg 2.6.1 Uporaba za komercialni potniški prevoz ali avtošole 2.6.2 Uporaba za druge poslovne namene 2.7 Najem potniških vozil kategorije M1 2.8 Najem potniških vozil z več kot 9 sedeži 2.9 Najem potniških vozil z manj kot 9 sedeži 2.9.1 Uporaba za komercialne storitve 2.9.2 Uporaba za druge storitve kot komercialne 2.10 Najem vozil brez omejitev pravice do odbitka 2.11 Najem vozil z omejitvami pravice do odbitka 2.12 Najem vozil, razen tistih iz oznak 2.5 in 2.6 Oznaka 3. Stroški za vozila (razen za blago in storitve iz oznak 1 in 2) 3.1 Stroški za vozila z maso nad 3 500 kg, razen vozil za komercialni potniški prevoz 3.1.1 Nakup vozil z maso nad 3 500 kg, razen vozil za komercialni potniški prevoz 3.1.2 Vzdrževanje vozil z maso nad 3 500 kg, razen vozil za komercialni potniški prevoz 3.1.3 Nakup in montaža dodatne opreme za vozila z maso nad 3 500 kg, razen vozil za komercialni potniški prevoz 3.1.4 Garažiranje ali parkiranje vozil z maso nad 3 500 kg, razen vozil za komercialni potniški prevoz 3.1.5 Drugi stroški za vozila z maso nad 3 500 kg, razen vozil za komercialni potniški prevoz 3.2 Stroški za vozila z maso nižjo od ali enako 3 500 kg, razen vozil za komercialni potniški prevoz 3.2.1 Nakup vozil z maso nižjo od ali enako 3 500 kg, razen vozil za komercialni potniški prevoz 3.2.2 Vzdrževanje vozil z maso nižjo od ali enako 3 500 kg, razen vozil za komercialni potniški prevoz 3.2.3 Nakup in montaža dodatne opreme za vozila z maso nižjo od ali enako 3 500 kg, razen vozil za komercialni potniški prevoz 3.2.4 Garažiranje ali parkiranje vozil z maso nižjo od ali enako 3 500 kg, razen vozil za komercialni potniški prevoz 3.2.5 Drugi stroški za vozila z maso nižjo od ali enako 3 500 kg, razen vozil za komercialni potniški prevoz 3.2.6 Osebna vozila 3.2.7 Tovorna vozila 3.3 Stroški za vozila za komercialni potniški prevoz 3.3.1 Nakup vozil za komercialni potniški prevoz 3.3.2 Vzdrževanje vozil za komercialni potniški prevoz 3.3.3 Nakup in montaža dodatne opreme za vozila za komercialni potniški prevoz 3.3.4 Garažiranje ali parkiranje vozil za komercialni potniški prevoz 3.3.5 Drugi stroški za vozila za komercialni potniški prevoz 3.4 Stroški za tovorna vozila 3.4.1 Nakup tovornega vozila 3.4.2 Vzdrževanje tovornega vozila 3.4.3 Garažiranje ali parkiranje tovornega vozila 3.4.4 Stroški za tovorna vozila, razen stroškov iz oznak 3.4.1, 3.4.2 in 3.4.3 3.5 Vzdrževanje potniških in večnamenskih vozil 3.5.1 Uporaba samo za poslovne namene 3.5.2 Uporaba delno za komercialni potniški prevoz, avtošole ali najem vozil 3.5.3 Uporaba delno za druge namene kot v oznaki 3.5.2 3.6 Vzdrževanje motociklov, bivalnih vozil in plovil za rekreacijo in šport ter zrakoplovov z maso nad 1 550 kg 3.6.1 Uporaba za komercialni potniški prevoz, avtošole, najem vozil 3.6.2 Uporaba za druge poslovne namene 3.7 Stroški, razen stroškov vzdrževanja, garažiranja in parkiranja, za osebna in večnamenska vozila 3.7.1 Uporaba samo za poslovne namene 3.7.2 Uporaba delno za komercialni potniški prevoz, avtošole ali najem vozil 3.7.3 Uporaba delno za druge namene kot v oznaki 3.7.2 3.8 Stroški, razen stroškov vzdrževanja, garažiranja in parkiranja, za motocikle, bivalna vozila in plovila za rekreacijo in šport ter zrakoplove z maso nad 1 550 kg 3.8.1 Uporaba za komercialni potniški prevoz, avtošole, najem vozil ali ponovno prodajo 3.8.2 Uporaba za druge poslovne namene 3.9 Nakup osebnih vozil kategorije M1 3.10 Nakup dodatne opreme za osebna vozila kategorije M1, vključno z montažo 3.11 Stroški za potniška vozila z več kot 9 sedeži ali tovorna vozila 3.12 Stroški za potniška vozila z manj kot 9 sedeži za komercialno uporabo 3.13 Stroški za vozila brez omejitev pravice do odbitka 3.14 Stroški za vozila z omejitvami pravice do odbitka 3.15 Vzdrževanje potniških vozil, razen osebnih in večnamenskih vozil, motociklov, bivalnih vozil in plovil za rekreacijo in šport ter zrakoplovov z maso nad 1 550 kg 3.16 Garažiranje ali parkiranje potniškega vozila 3.17 Stroški, razen stroškov vzdrževanja, garažiranja in parkiranja, za vozila, razen za osebna in večnamenska vozila, motocikle, bivalna vozila in plovila za rekreacijo in šport ter zrakoplove z maso nad 1 550 kg Oznaka 4. Cestnine in povračila za uporabo cest 4.1 Cestnine za vozila z maso nad 3 500 kg, razen vozil za komercialni potniški prevoz 4.2 Cestnine za vozila z maso nižjo od ali enako 3 500 kg, razen vozil za komercialni potniški prevoz 4.2.1 Osebna vozila 4.2.2 Tovorna vozila 4.3 Cestnine za vozila za komercialni potniški prevoz 4.4 Cestnine za vsa vozila za prevoz čez most Great Belt Bridge 4.5 Cestnine za vsa vozila za prevoz čez most Öresund Bridge 4.6 Cestnine za vozila za komercialni potniški prevoz z več kot 9 sedeži 4.7 Cestnine za vozila za komercialni potniški prevoz z manj kot 9 sedeži 4.8 Cestnine za vozila, ki se uporabljajo za konference, sejme, razstave ali kongrese 4.8.1 Za organizatorja dogodka 4.8.2 Za udeleženca dogodka, kadar stroške obračunava organizator Oznaka 5. Potni stroški, kot so stroški za taksi ali stroški za javni prevoz 5.1 Za davčnega zavezanca ali osebo, zaposleno pri davčnem zavezancu 5.2 Za drugo osebo in ne davčnega zavezanca ali osebo, zaposleno pri davčnem zavezancu 5.3 Za davčnega zavezanca ali osebo, zaposleno pri davčnem zavezancu, v zvezi s konferenco, sejmom, razstavo ali kongresom 5.3.1 Za organizatorja dogodka 5.3.2 Za udeleženca dogodka, kadar stroške obračunava organizator Oznaka 6. Nastanitev 6.1 Stroški za bivanje in prehrano za davčnega zavezanca ali osebo, zaposleno pri davčnem zavezancu 6.2 Stroški za bivanje in prehrano za drugo osebo in ne davčnega zavezanca ali osebo, zaposleno pri davčnem zavezancu 6.3 Stroški za bivanje in prehrano za davčnega zavezanca ali osebo, zaposleno pri davčnem zavezancu, ki se udeleži konference, ki izpolnjuje pogoje za vračilo 6.4 Stroški za bivanje in prehrano za davčnega zavezanca ali osebo, zaposleno pri davčnem zavezancu, v zvezi s konferenco, sejmom, razstavo ali kongresom 6.4.1 Za organizatorja dogodka 6.4.2 Za udeleženca dogodka, kadar stroške obračunava organizator 6.5 Stroški za bivanje in prehrano za osebo, zaposleno pri davčnem zavezancu, v zvezi z dobavo blaga ali storitev 6.6 Stroški za bivanje in prehrano pri nadaljnji dobavi 6.7 Stroški za bivanje, razen stroškov iz oznak 6.5 ali 6.6 Oznaka 7. Hrana, pijača in restavracijske storitve 7.1 Hrana in pijača, ki jo zagotovijo hoteli, bari, restavracije in penzioni 7.1.1 Za davčnega zavezanca ali osebo, zaposleno pri davčnem zavezancu 7.1.2 Za drugo osebo in ne davčnega zavezanca ali osebo, zaposleno pri davčnem zavezancu 7.2 Hrana in pijača, zagotovljena v zvezi s konferenco, sejmom, razstavo ali kongresom 7.2.1 Za organizatorja dogodka 7.2.2 Za udeleženca dogodka, kadar stroške obračunava organizator 7.3 Hrana in pijača za osebo, zaposleno pri davčnem zavezancu, v zvezi z dobavo blaga ali storitev 7.4 Restavracijske storitve, nabavljene za nadaljnjo dobavo 7.5 Nakup hrane, pijače ali restavracijskih storitev, razen tistih iz oznak 7.2, 7.3 in 7.4 Oznaka 8. Vstopnine za sejme in razstave 8.1 Za davčnega zavezanca ali osebo, zaposleno pri davčnem zavezancu 8.2 Za drugo osebo in ne davčnega zavezanca ali osebo, zaposleno pri davčnem zavezancu Oznaka 9. Izdatki za luksuzne predmete, razvedrilo in zabavo 9.1 Nakup alkoholnih pijač 9.2 Nakup predelanega tobaka 9.3 Stroški za sprejeme in zabavo 9.3.1 V reklamne namene 9.3.2 V druge namene in ne reklamne 9.4 Stroški za vzdrževanje rekreacijskih plovil 9.5 Stroški za umetniške predmete, zbirke in starine 9.6 Stroški za luksuzne predmete, razvedrilo in zabavo za oglaševanje 9.7 Stroški za luksuzne predmete, razvedrilo in zabavo, razen stroškov iz oznak 9.1, 9.2 in 9.3 Oznaka 10. Drugo 10.1 Orodja 10.2 Popravila v garancijski dobi 10.3 Storitve v zvezi z izobraževanjem 10.4 Dela na premoženju 10.4.1 Dela na nepremičninah 10.4.2 Dela na nepremičninah, ki se uporabljajo za bivanje 10.4.3 Dela na premičninah, razen premičnin iz oznake 3 10.5 Nakup ali najem premoženja 10.5.1 Nakup ali najem nepremičnin 10.5.2 Nakup ali najem nepremičnin, ki se uporabljajo za bivanje ali za rekreacijo ali prosti čas 10.5.3 Nakup ali najem premičnin, ki so povezane z nepremičninami za bivanje ali za rekreacijo ali prosti čas ali se uporabljajo v takih nepremičninah 10.5.4 Nakup ali najem premičnin, razen premičnin iz oznake 2 10.6 Dobava vode, plina ali električne energije po razdelilnem omrežju 10.7 Darila male vrednosti 10.8 Stroški pisarne 10.9 Sodelovanje na sejmih in seminarjih, izobraževanju ali usposabljanju 10.9.1 Sejmi 10.9.2 Seminarji 10.9.3 Izobraževanje 10.9.4 Usposabljanje 10.10 Pavšalni dodatki za živino in kmetijske pridelke 10.11 Stroški za poštnino za pošiljke v države zunaj EU 10.12 Stroški za telefaks in telefon v zvezi z bivanjem 10.13 Blago in storitve, ki jih organizator potovanj pridobi za neposredno korist potnikov 10.14 Blago, nabavljeno za nadaljnjo prodajo, razen blaga iz oznake 1.6 10.15 Blago, nabavljeno za nadaljnjo prodajo, razen blaga iz oznak 6.6 in 7.4 10.16 Dela na premoženju 10.16.1 Dela na nepremičninah, ki se uporabljajo kot bivališča, rekreacijski objekti ali objekti za prosti čas 10.16.2 Dela na nepremičninah, razen nepremičnin iz oznake 10.16.1 10.16.3 Dela na premičninah, ki so povezane z nepremičninami iz oznake 10.16.1 ali se uporabljajo v teh nepremičninah 10.16.4 Dela na premičninah, razen premičnin iz oznake 10.16.3 10.17 Stroški za premoženje 10.17.1 Stroški za nepremičnine, ki se uporabljajo za bivanje ali za rekreacijo ali prosti čas 10.17.2 Stroški za premičnine, razen premičnin iz oznake 10.17.1

PRILOGA IV Vzorec sporočila podatkov držav članic Komisiji, navedenega v členu 49(3) Uredbe (EU) št. 904/2010 Država članica: Leto: Del A: Statistike po državah članicah: Členi 7–12 Člen 15 Člen 16 Člen 25 Polje 1 2 3 4 5 6 7 8 9 10 11 12 13 Prejete zahteve po informacijah Poslani zahtevki za informacije Pozni + izredni odgovori Odgovori, prejeti v enem mesecu Prejeta uradna obvestila na podlagi člena 12 Prejete informacije brez zahtevka Poslane informacije brez zahtevka Prejete zahteve za povratne informacije Poslane povratne informacije Poslane zahteve za povratne informacije Prejete povratne informacije Prejete zahteve za upravno uradno obvestilo Poslane zahteve za upravno uradno obvestilo AT BE BG CY CZ DE DK EE EL ES FI FR GB HU IE IT LT LU LV MT NL PL PT RO SE SI SK Skupaj Del B: Druge splošne statistike: Statistike o gospodarskih subjektih 14 Število davčnih zavezancev, ki so v koledarskem letu prijavili pridobitve znotraj Skupnosti 15 Število davčnih zavezancev, ki so v koledarskem letu prijavili prodajo blaga in/ali storitev znotraj Skupnosti Statistike o nadzorih in preiskavah 16 Kolikokrat se je uporabil člen 28 Uredbe (EU) št. 904/2010 (prisotnost v upravnih uradih in udeležba v uradnih preiskavah v drugih državah članicah) 17 Število sočasnih nadzorov, ki jih je začela država članica (člena 29 in 30 Uredbe (EU) št. 904/2010) 18 Število sočasnih nadzorov, pri katerih je sodelovala država članica (člena 29 in 30 Uredbe (EU) št. 904/2010) Statistični podatki o avtomatični izmenjavi informacij brez zahtevka (prenova Uredbe Komisije (EU) št. 79/2012) 19 Število identifikacijskih številk DDV, dodeljenih davčnim zavezancem brez sedeža v vaši državi članici (člen 3(1)a Uredbe (EU) št. 79/2012) 20 Količina informacij o novih prevoznih sredstvih (člen 3(2) Uredbe (EU) št. 79/2012), posredovanih drugim državam članicam Neobvezna polja (prosto besedilo) 21 Vse druge (avtomatično) izmenjane informacije, ki niso navedene v prejšnjih poljih 22 Koristi in/ali rezultati upravnega sodelovanja